2011 m. Abu Dabio Grand Prix
2011 m. Abu Dabio Grand Prix buvo 18-os 2011 m. Formulės 1 sezono lenktynės. Jos vyko lapkričio 11-13 dienomis Yas Island trasoje. Pole poziciją kvalifikacijoje pelnė vokietis Sebastianas Vettelis, tačiau dėl prakiurusios padangos pasitraukė iš lenktynių jau pirmame rate. Lenktynes laimėjo britas Lewis Hamilton iš McLaren ekipos. S. Vettel pasitraukimas iš lenktynių buvo pirmas nuo 2010 m. Korėjos Grand Prix, kuriose jam sugedo variklis. Tuo pačiu šios lenktynės buvo pirmos sezone, kai ant podiumo nebuvo nei vieno Red Bull ekipos lenktynininko.